GRAND ออกหุ้นกู้ 800 ลบ. ชูดอกเบี้ย 5.95% ขายรายใหญ่ 19-21 มิ.ย.
GRAND ออกหุ้นกู้ 800 ลบ. อายุ 3 ปี ชูดอกเบี้ย 5.95% ขายรายใหญ่ 19-21 มิ.ย.60 หวังใช้เป็นเงินทุนหมุนเวียน-รองรบการขยายธุรกิจ
29 พ.ค. 2560

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND ระบุว่า บริษัทยื่นแบบแสดงรายการข้อมูลต่อสำนักงานคระกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ ครั้งที่ 3/2560 วงเงินไม่เกิน 800 ล้านบาท อายุ 3 ปี ครบกำหนดไถ่ถอนปี พ.ศ. 2563 ราคาที่เสนอขายหน่วยละ 1,000 บาท ชำระดอกเบี้ยทุก 3 เดือน ตลอดอายุของหุ้นกู้ อัตราดอกเบี้ยคงที่ 5.95% ต่อปี
โดยหุ้นกู้ดังกล่าวจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ โดยมี บล.โกลเบล็ก, บล.โนมูระ พัฒนสิน และ บล.ยูโอบี เคย์เฮียน (ประเทศไทย) เป็นผู้จัดการจำหน่ายหุ้นกู้ ระยะเปิดให้จองซื้อวันที่ 19-21 มิ.ย.60
ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้เพื่อเป็นเงินทุนหมุนเวียนในการดำเนินงานและรองรับการขยายธุรกิจของบริษัท และ/หรือ เพื่อซื้อที่ดินในการพัฒนาโครงการของบริษัท และ/หรือ ชำระคืนเงินกู้ยืมของบริษัทตัวอย่างเช่น ตั๋วแลกเงินระยะสั้น วงเงินจากธนาคารพาณิชย์ทั้งระยะสั้นและ/หรือระยะยาว
นอกจากนี้ บริษัท ทริส เรทติ้ง จำกัด จัดอันดับความน่าเชื่อถือของผู้ออกหุ้นกู้ที่ BB+/Stable เมื่อวันที่ 24 มี.ค.60